2016 tavaszán és nyarán több terrorcselekményre is sor került Németország területén. Három támadó bizonyíthatón menedékkérőként érkezett a Német Szövetségi Köztársaságba, így sokan már az eseményekre adott hivatalos magyarázat előtt összefüggésbe hozhatták a támadásokat a 2015-ös migrációs válsággal, ugyanakkor a müncheni lövöldöző Németországban született, ám migrációs hátterű személy volt.